<classify> KUANZIA mwaka huu wa masomo, wanafunzi waliochaguliwa kujiunga na shule za vipaji maalumu ambao watafanya vibaya mitihani ya mwisho wa muhula wa kwanza na kuonekana kukosa vigezo vya kuwa na vipaji watarudishwa shule za kawaida.Hayo yamebainisha na Waziri wa nchi, Ofisi ya Rais, Tawala za Mikoa na Serikali za Mitaa Tamisemi Selemani Jafo alipokuwa anafafanua suala hilo kwa mwandishi wa habari hizi. Alisema serikali imebaini kuwapo kwa udanganyifu unaofanywa na baadhi ya shule kwa kutaka shule zao kupata ufaulu wa juu jambo ambalo linawafanya wanafunzi wao kuwa na alama za juu za ufaulu na kupangiwa shule za wanafunzi wenye vipaji wakati uwezo huo hawana.Unakuta mtoto amepata alama A flat au ana daraja la kwanza la juu kabisa lakini akipatiwa mtihani wa majaribio katika shule aliyochaguliwa hata daraja la tatu hapati. Pia amechaguliwa shule za vipaji, hesabu hajui, kiingereza ni shida, ule uspecial haupo kabisa, alisema.Aliongeza kuwa, hivyo kuanzia mwaka huu wa masomo watoto watakaokuwa wamechanguliwa shule hizo na baada ya mitihani ya nusu mwaka wakaonekana kushindwa kufanya vizuri tutamuondoa katika shule hizo.Hatanyimwa haki yake bali atahamishiwa kwenye shule zingine na mzazi wake atajulishwa hatua zitakazochukuliwa kwa mtoto wake. Aidha, akizindua rasmi umoja wa walimu wakuu wa shule za msingi nchini Tapsha jijini Dodoma, Jafo aliwataka walimu wakuu wa shule za msingi nchini kudhibiti suala la wizi wa mitihani katika shule zao jambo ambalo limekuwa likilitia aibu taifa kwa muda mrefu.  <topic>: kitaifa 